(1) Valstybės narės turi leisti naudoti šioje lentelėje nurodytas gretimas dažnių juostas kaip ištisą dažnių juostą, jei laikomasi specialių kiekvienos iš šių gretimų dažnių juostų naudojimo sąlygų. (2) Kaip apibrėžta 2 straipsnio 3 dalyje. (3) Valstybės narės privalo leisti naudoti spektrą, kol pasiekiamos šioje lentelėje nurodytos perduodamosios galios, lauko stiprio ar galios tankio vertės. Pagal 3 straipsnio 3 dalį jos gali nustatyti mažiau griežtas sąlygas, t. y. leisti naudoti spektrą esant didesnei perduodamosios galios, lauko stiprio ar galios tankio vertei, jei taip nesumažinamos ir nepabloginamos mažojo nuotolio įrenginių bendraveikos galimybės šiuo sprendimu suderintose dažnių juostose. (4) Valstybės narės gali nustatyti tik šiuos „papildomus parametrus (kanalų suskirstymo ir (arba) jų prieigos ir naudojimo taisykles)“, bet negali įtraukti kitų parametrų ar prieigos prie spektro ir trukdžių mažinimo reikalavimų. Mažiau griežtos nei 3 straipsnio 3 dalyje nurodytosios sąlygos reiškia, kad valstybės narės gali leisti visiškai netaikyti tam tikrų „papildomų parametrų (kanalų suskirstymo ir (arba) prieigos prie spektro ir jo naudojimo reikalavimų)“ tam tikroje ląstelėje arba leisti taikyti didesnes vertes, jei nepažeidžiama bendro naudojimosi suderinta dažnių juosta tvarka. (5) Valstybės narės gali nustatyti tik šiuos „kitus naudojimo apribojimus“, bet negali įtraukti jokių papildomų naudojimo apribojimų. Kadangi gali būti nustatytos mažiau griežtos nei 3 straipsnio 3 dalyje nurodytosios sąlygos, valstybės narės gali netaikyti vieno arba visų šių apribojimų, jei nepažeidžiama atitinkama bendro naudojimosi suderinta dažnių juosta tvarka. (6) Veikimo ciklas – įrenginio aktyvaus spinduliavimo trukmės per valandą bet kuriuo metu procentinė išraiška. Mažiau griežtos nei 3 straipsnio 3 dalyje nurodytosios sąlygos reiškia, kad valstybės narės gali leisti taikyti didesnę išlaikymo trukmės vertę. (7) Prie aktyviųjų implantuojamų medicinos prietaisų kategorijos priklauso aktyviųjų implantuojamų medicininių prietaisų radijo dalys (prireikus su jų periferiniais įrenginiais), kurias ketinama visiškai arba iš dalies chirurginiu ar medicininiu būdu įterpti į žmogaus arba gyvūno kūną. (8) Į gyvūnus implantuojami įrenginiai yra siunčiamieji įrenginiai, kurie į gyvūno kūną įterpiami diagnostikos ir (arba) gydymo tikslu. (9) Prie nespecifinės paskirties mažojo nuotolio įrenginių kategorijos priklauso visų rūšių radijo įrenginiai, neatsižvelgiant į jų taikymo sritį ar tikslą, atitinkantys tam tikroje dažnių juostoje nustatytas technines sąlygas. Paprastai tokie įrenginiai naudojami telemetrijos, nuotolinio valdymo, signalizavimo, duomenų perdavimo ir kitoms reikmėms. (10) Prie pagalbinių klausymo prietaisų kategorijos priklauso radijo ryšio sistemos, kurios klausos negalią turintiems žmonėms suteikia galimybę pagerinti gebėjimą girdėti. Paprastai sistemą sudaro vienas ar daugiau radijo siųstuvų ir vienas ar daugiau radijo imtuvų. (11) Prie apskaitos prietaisų kategorijos priklauso dvikrypčio radijo ryšio sistemų, kurios užtikrina nuotolinio stebėjimo, matavimo ir duomenų perdavimo pažangiųjų tinklų (elektros, dujų, vandens) infrastruktūroje galimybę, radijo įrenginiai. (12) Saugos įrenginiai socialinėms paslaugoms teikti – tai radijo ryšio sistemos, suteikiančios galimybę uždaroje srityje nelaimės ištiktam asmeniui užmegzti patikimą ryšį ir išsikviesti pagalbą. Paprastai saugos įrenginiai socialinėms paslaugoms teikti naudojami teikiant pagalbą senyviems arba neįgaliems žmonėms. (13) Aktyvieji implantuojami medicinos prietaisai apibrėžti 1990 m. birželio 20 d. Tarybos direktyvoje 90/385/EEB dėl valstybių narių įstatymų, reglamentuojančių aktyviuosius implantuojamus medicinos prietaisus, suderinimo (OL L 189, 1990 7 20, p. 17). (14) Prie ilgos išlaikymo trukmės / nuolatinio siuntimo įrenginių kategorijos priklauso radijo įrenginiai, kurių veikimas grindžiamas trumpos delsos ir ilgos išlaikymo trukmės signalų siuntimu. Paprastai šie įrenginiai naudojami asmeninėse belaidėse garso ir daugialypės informacijos srautinio perdavimo sistemose, judriojo ryšio telefonuose, automobilių arba namų laisvalaikio įrangoje, belaidžiuose mikrofonuose ir garsiakalbiuose, belaidėse ausinėse, radijo įrenginiuose, kuriuos nešiojasi asmuo, pagalbiniuose klausymo įrenginiuose, ausyje nešiojamuose stebėjimo prietaisuose, belaidžiuose mikrofonuose, naudojamuose koncertų ar kitų sceninių renginių metu, ir mažos galios FM siųstuvuose (36-tos juostos). (15) Prie radiolokacijos įrenginių kategorijos priklauso radijo ryšio įrenginiai, naudojami objekto vietai, greičiui ir (arba) kitoms savybėms nustatyti ar su tais parametrais susijusiai informacijai gauti. Paprastai jie naudojami įvairių rūšių matavimuose. (16) Lygio talpykloje matavimo radarai – tai specialūs radiolokacijos įrenginiai, įrengiami metalinėse ar gelžbetoninėse talpyklose arba panašiuose statiniuose iš medžiagų, kurių slopinimo savybės panašios, ir naudojami lygiui talpykloje matuoti. Talpyklos paskirtis – rezervuaras. (17) Modelių valdymo įrenginiai – tai specialūs nuotolinio valdymo ir telemetrijos radijo ryšio įrenginiai, naudojami modelių (daugiausia mažų transporto priemonių modelių) judėjimui oru, žeme, vandens paviršiumi arba po vandeniu valdyti. (18) Prie radijo dažninio atpažinimo (RFID) įrenginių kategorijos priklauso žymeniu ir (arba) užklausikliu grindžiamos radijo ryšio sistemos, kurias sudaro prie gyvų arba negyvų objektų tvirtinami radijo prietaisai (žymenys) ir siųstuvo-imtuvo įrenginiai (užklausikliai), kuriais suaktyvinamas žymuo ir priimami jo siunčiami duomenys. Paprastai šie įrenginiai naudojami daiktų buvimo vietai sekti ir jiems atpažinti, pvz., elektroniniam prekių stebėjimui (EAS), taip pat duomenims, susijusiems su daiktais, prie kurių tvirtinami žymenys, rinkti ir perduoti; žymenys gali būti be baterijų, naudojami su pagalbine baterija arba maitinami iš baterijos. Užklausiklis žymens atsaką patvirtina ir perduoda į pagrindinę sistemą. (19) Prie transporto ir eismo telematikos įrenginių kategorijos priklauso radijo įrenginiai, naudojami transporto (kelių, geležinkelio, vandens ar oro, atsižvelgiant į atitinkamus techninius apribojimus), eismo valdymo, navigacijos, judumo valdymo srityse ir intelektinėse transporto sistemose (ITS). Paprastai šios priemonės naudojamos skirtingų rūšių transporto sąsajose, ryšiui tarp transporto priemonių (pvz., automobilių), tarp transporto priemonių ir fiksuoto objekto (pvz., automobilio ir infrastruktūros), taip pat ryšiui su naudotojais palaikyti. (20) Prie induktyviųjų įrenginių kategorijos priklauso radijo įrenginiai, artimojo lauko ryšiui naudojantys induktyvinės kilpos sistemos magnetinį lauką. Paprastai šie įrenginiai naudojami automobilių imobilizavimo, gyvūnų atpažinimo, pavojaus signalizavimo, kabelių paieškos, atliekų tvarkymo, asmens atpažinimo, belaidžio balso ryšio, prieigos kontrolės, artumo jutiklių, apsaugos nuo vagystės, įskaitant radijo dažnių induktyviąsias apsaugos nuo vagystės sistemas, duomenų perdavimo į rankinius įrenginius, automatinio daiktų atpažinimo, belaidėse valdymo ir automatinėse kelių rinkliavos sistemose. (21) Prie trumpos išlaikymo trukmės/didelio patikimumo įrenginių kategorijos priklauso radijo įrenginiai, kurių veikimas grindžiamas mažu bendru spektro naudojimu ir trumpos išlaikymo trukmės spektro prieigos taisyklėmis, siekiant užtikrinti labai patikimą spektro prieigą ir signalų siuntimą bendrai naudojamose juostose. Paprastai šie įrenginiai naudojami pavojaus signalizavimo sistemose, kuriose pavojaus būsenai per atstumą nurodyti naudojamas radijo ryšys, taip pat socialinių paslaugų teikimo sistemose, kurios suteikia galimybę nelaimės ištiktam asmeniui užmegzti patikimą ryšį. (22) Prie plačiajuosčio duomenų perdavimo įrenginių kategorijos priklauso radijo įrenginiai, kurių prieiga prie spektro grindžiama plačiajuosčio moduliavimo būdais. Paprastai šie įrenginiai naudojami belaidės prieigos sistemose, kaip antai vietinio radijo ryšio tinkluose (WAS/RLAN). (23) 20-oje juostoje induktyviesiems įrenginiams taikomos didesnės lauko stiprio vertės ir papildomi naudojimo apribojimai. (24) 22a, 24, 25, 27a ir 28a juostose induktyviesiems įrenginiams taikomos didesnės lauko stiprio vertės ir papildomi naudojimo apribojimai. (25) Galios riba taikoma uždaros talpyklos viduje ir atitinka 41,3 dBm/MHz e.i.r.p. spektrinį tankį bandomosios 500 litrų talpyklos išorėje.